
ÅRSBERETNING ULLENSAKER ORIENTERINGSLAG 2018

Styret i Ullensaker o-lag har i 2018 bestått av: 

 Leder: Kari Kamstrup Hovind

 Nestleder/leder teknisk komité: Terje Bråten 

 Leder trenings- og instruksjonskomité: Trine Ruud Bråten

 Kasserer: Gunnar Fosstveit

 Sekretær: Tommy Skårbø

 Styremedlem/tur-o kontakt: Anne Catherine Ekroll 

 1.Varamedlem: Odd Sletten
 2.Varamedlem: Christoffer Sletten	

Det har vært avholdt 5 ordinære styremøter i perioden. I tillegg har det vært møter i forbindelse med rekrutt-arbeid, tur-o, Stolpejakta og styreråd i Raumar. Årets Romeriksløp gikk i Eidsvoll med Eidsvoll o-lag som hovedarrangør. UOL bisto med enkelte oppgaver.

Ullensaker o-lag hadde pr 31.12.2018 (tall fra 2017 i parantes): 125 (115) medlemmer, fordelt på 56 (48) kvinner og 69 (67) menn.  52 (45) av lagets medlemmer er under 20 år. Solveig og Hans Haug Ruud er lagets æresmedlemmer. 

Svein-Arne Kværner har sammen med tur-o kontakten vært ansvarlig for O-postjakta i 2018.(Se egen  beretning.)

Familien Bråten har stått bak arbeidet med Stolpejakta. Se egen beretning. 

Vi hadde stand ved Nordbytjernet i forbindelse med åpning av Stolpejakta 1.mai og 5.mai.

Uka 23.-29.mai  hadde vi ulike arrangement i fobindelse med verdens orienteringsdag. Det ble sendt tilbud til alle barneskolene om ferdig opplegg. Dette benyttet 7 skoler seg av. Jessheim videregående benyttet seg av opplegg ved Nordbytjernet der nesten alle skolens elever gjennomførte en enkel o-løype i løpet av uka. I tillegg hadde vi Raumar-karusell fra Nordbytjernet 23.mai.
 
Det var også arrangement i Folkehelseuka som ble arrangert i månedskifte mai/juni i regi av Ullensaker kommune.
Ullensaker o-lag deltok med opplegg under årets Barnefestival i Storgata på Jessheim 9.juni.
Ullensaker o-lag deltok med O-skole på Friidrettsskolen til Ull/Kisa  i juni. Her var det klubbens ungdommer som var instruktører.

Stolpejakta har blitt en stor suksess. Denne startet 1.mai med 100 stolper ute. Den ble avsluttet 1.november . Da hadde det vært 3876 (3230)  deltakere som har tatt en eller flere stolper. 405 (357) personer har tatt alle 100. Fam. Ruud Bråten med Vetle som hovedadministrator har gjort en stor jobb i dette.

Ullensaker O-lag har også i år arrangert flere karusellløp i Raumar orientering.: 
Sprintkarusell m/Kick off fra Skogmo  11.april 2018
Raumarkarusell fra Nordbytjernet  23.mai 2018 (Verdens orienteringsdag)
Raumarkarusell/Klubbmesterskap  Skogmo 10.juni 2018
Sommerkarusell Aurtjern: 1.august 2018
Raumarkarusell  kartet Langelandsfjellet:  22.august 2018 
Nattkarusell fra Nordbytjernet 10.oktober  2018

Vi startet opp med trening for rekrutter og nybegynnere 9.april. Treningen har vært gjennomført på mandager og fast sted har vært ved Nordbytjernet. Viser til egen beretning.
Flere av de nye unge løperne har også prøvd seg på åpne løp.  Målet er å  få enda flere med på det neste sesong.
Det er gledelig at vi nå har flere ungdommer som hevder seg bra i åpne løp. De viser stor treningsiver og vil nok bite enda mere fra seg i årene som kommer. 

For flere resultater se eget vedlegg til beretningen.

Vi har også i 2018 løpere fra Ullensaker o-lag som hevder seg både internasjonalt og nasjonalt.

Spesielt vil vi nevne Silje Ekroll Jahren. Av resultatene denne sesongen kan nevnes:
8.plass i EM mellomdistanse, 15.plass i EM langdistanse, 4.plass med Norge i EM stafett, 4.plass i NM sprint, 22.plass i VM sprint, 4.plass med Norge i VM sprintstafett, 9.plass i VM mellomdistanse, 11.plass i WC pursuit i Norge, 2.plass med Norge i stafett i WC i Norge.
Hun har med dette blitt tatt ut på landslaget for neste sesong. Hun vil da representere Nydalen da hun har flyttet til Oslo. Vi regner fortsatt Silje som Ullensaker-jente og ønsker henne lykke til i sin nye klubb!
Ullensaker o-lag har vært representert i Raumars styre ved Bent Skatvedt som leder .

Klubben var representert på idrettsrådets årsmøte/LAM middelmøte i juni.

Vi hadde med deltakere på NOF`s kompetansehelg i november. Christoffer Sletten og Gaute Fosstveit deltok på Trener 1 –kurs, Tommy Skårbø deltok på klubbverktøy/sprintarrangement.

2018 har vært et bra år for Ullensaker o-lag. Det har vært mye lokal aktivitet. Vi har en flott gjeng på rekrutt-treninger. Og det er mange ivrige foreldre som følger opp. 
Vi håper og tror at alle de små og store aktivitetene vi nå har i løpet av sommersesongen er en god reklame for orientering og trekker enda flere aktive. 
Takk til alle som har bidratt med smått og stort i Ullensaker o-lag i 2018!

 
Hovin 21. januar 2019
Kari Kamstrup Hovind


Årsberetning Trenings- og rekrutteringskomiteen 2018
Komiteen:
Komiteen har bestått av Trine Ruud Bråten (leder), Kari Kamstrup Hovind, Camilla Fosstveit og Anne Larsson Hovind                 
Rekrutt-trening 8-12 år:
Treninger:
Vi har gjennomført trening 20 mandager f.o.m 9. april t.o.m 22 Oktober (kl. 18.30-19.30).
17 av treningene har vært ved Nordbytjernet, to på Hovin gård og en i Gjerdrum (Merkeprøven).
Utøverne har vært delt i tre treningsgrupper gjennom hele sesongen: 7-8 år, 9-10 år og 11-12 år. Gruppene har hatt felles oppvarming.
På siste trening hver måned har vi hatt enkel servering: Boller, pølser, frukt eller suppe.
På fire treninger har vi hatt egen småtroll-løype for søsken: Her har det vært 4-8 deltagere.
På våren hadde vi tre treninger med egen «foreldreløype»: Flere foreldre deltok på dette.
Totalt har det vært 58 utøvere innom rekrutt-treningen i løpet av sommeren.
På høsten har det vært 38 aktive utøvere. 
Merkeprøve:
29 utøvere fra UOL deltok på merkeprøven i Gjerdrum (5 gull, 7 sølv og 17 bronse). Her stilte vi i tillegg med 15 veiledere.
Raumar o-karusell:	
Det har vært 3-5 rekrutter på Raumar o-karusell gjennom sesongen. De eldste har her blitt prioritert og fått tilbud om «skygge» i C-løypa. Her har det også vært mulig for 12-åringene/foreldre å knytte kontakt med 13-16 års gruppas trenere.
Samlinger:
På Raumar´s rekruttsamling i Eidsvoll var det 8 deltagere fra UOL.
På kretsens O-troll leir i Gjerdrum var det 4 deltagere fra UOL
UOL var med å arrangere begge samlingene sammen med EOL og GOL
Konkurranser:
Mange har deltatt i konkurranser i løpet av sesongen. På Romeriksløpet 19/8 var det 15 rekrutter fra UOL. 

Trenere:
7-8 år: Kari Kamstrup Hovind og Camilla Fosstveit.
9-10 år: Trine Ruud Bråten, Christoffer Sletten og Terje Bråten
11-12 år: Anne Larsson Hovind og Gaute Fosstveit.	
Ved behov har vi også fått hjelp av andre medlemmer i klubben og foreldre.
Informasjon:
Vi sendte en informasjonsbrosjyre om rekrutt-treningen til alle i 3-7 klasse i Ullensaker via skolens ”itslearning” før sesongstart. I tillegg var det informasjon om rekrutt-treningen på årets stolpejaktkart, O-lagets hjemmeside og facebookside.
Vi har gjennom sesongen lagt ut informasjon om treninger og andre arrangement på en lukket facebook-gruppe for foreldre og trenere. Noe informasjon er også lagt ut på UOL`s hjemmeside.
Raumar o-karusell:
UOL har i år arrangert totalt seks karuselløp: 1 sprint, 3 vanlige karuselløp, 1 sommerkarusell og 1 nattkarusell.
Verdens orienteringsdag (WOD) 23-29.mai:
Det ble laget ferdig opplegg som ble benyttet av skolene på følgende steder: Gystadmarka skole, Nordkisa skole, Skogmo skole, Hovin skole, Algarheim skole, Nordbytjernet og Langelandsfjellet. 
På kvelden arrangerte vi Raumar o-karusell ved Nordbytjernet.
Andre arrangementer:
1 mai og 5 mai: Tilbud om o-løype for barn på stolpejaktstand.
10 juni: Stand m/ o-løype på Barnefestivalen i Storgata.
25-28 juni: Deltatt med orienteringsaktiviteter på Ull/Kisa Friidrettsskole.


Jessheim 21.01.19

Trine Ruud Bråten


ÅRSBERETNING 2018 – TEKNISK KOMITÉ

Kartutgivelser:
Vi har ingen kartutgivelser i 2018.

Kartprosjekter som er startet opp 2018
1. Langelandsfjellet skal revideres til uttaksløp mai 2019. Kristen Treekrem har startet opp og utført mesteparten av synfaring og rentegning.

2. Brennifjellet skal utgis på nytt i 2020. Kartet er anmeldt til kretsen, det er søkt om spillemidler og Kristen Treekrem er engasjert for å utføre jobben. Oppstart er planlagt til høsten 2019.


Kartplanen:
Kartplanen ble revidert i 2017 og kommunens anleggsplan er oppdatert. Neste kartprosjekt blir nyutgivelse av Brennifjellet i 2020. 

Møte med VDG foreningene (vilt, dyreliv og grunneier): 
Det er avholdt møter med VDG foreningene i kommunen i forbindelse med uttaksløpene mai 2019.


20.01.2019 / Terje Bråten









Årsberetning 2018 - Stolpejakten Ullensaker

Komiteen: Vetle Ruud Bråten, Terje Bråten og Trine Ruud Bråten
Kartbrosjyre:
Til årets stolpejakt ble kartet fra 2017 brukt. Dette kartet dekker hele Jessheim, Sand, Vestmoen og Langelandsfjellet. Kartet ble trykket opp i 6 000 eksemplarer.
Det ble satt ut 100 stolper. Stolpene sto ute fra 1.mai - 1.november.
Nytt av året ble det satt ut 15 kulturstolper med en tilhørende informasjon som deltagerne kunne laste ned ved besøk på stolpene.
Stolpejaktkartet ble delt ut på flere stands ved Nordbytjernet og i sentrum. Kartet ble ikke lagt i postkasser i år. Kartet var tilgjengelige på følgende steder:
- Servicetorget Ullensaker kommune
- Infodisken Jessheim storsenter
- Villmarksbutikken
- CirkleK Jessheim

Deltagere:
	
	2016
	2017
	2018

	Antall deltagere
	2 651
	3 230
	3721

	Antall som besøkte 100 stolper
	303
	357
	405

	Antall stolpebesøk
	100 537
	129 872
	124 891



Arrangementer:
1. mai: Åpning av stolpejakten. Stand ved Nordbytjernet
5. mai: Stand på Norbytjernet
8. juni: Rullatorfestavalen i Romsaasparken - Folkehelsestand
10. juni: Barnefestival, deltok med stand i Storgata

Økonomi:
· Kostnader kr 109.572,-
· Inntekter   kr 86.662,-  
· Inntekter Stolpejakten Romerike (midler fra Akershus Fylkeskommune) Midlene er ikke fordelt, men kr. 18.662,- er utbetalt i 2018. Resten utbetales i 2019 – ca kr. 70.000,-
· Beregnet dugnadsinnsats kr. 74.179,- 
· Støtte fra Ullensaker kommune kr. 30.000,- som 2018
· Fått uttrekkspremier fra ulike sponsorer



Stolpejakten Romerike:
I 2018 har Gjerdrum, Eidsvoll, Østmarka, Nittedal og Ullensaker startet opp Stolpejakten Romerike og fått tildelt kr 500.000,- fra Akershus Fylkeskommune. Samarbeidet blir utvidet i 2019 forutsatt ny innvilget støtte fra Fylkeskommunen.
 

Jessheim 20.01.2019

Terje Bråten





ÅRSBERETNING  O-POSTJAKTEN 2018


Årets o-postjakt har blitt gjennomført på tradisjonelt vis. O-postjaktkomiteen har i år bestått av Svein Arne Kværner, Hans Haug Ruud, Ragnar Sturzel, Jens Mathiesen, Frode Bekken og Anne Catherine Ekroll. Svein Arne Kværner har vært ansvarlig for O-postjakta sammen med Anne Catherine Ekroll. 

Det er 50. gang O-postjakten har blitt arrangert. I år har kartene Langelandsfjellet, Åsmarka, Vollaugseter (Nannestad), Aurmoen og Trandum blitt benyttet. Postene sto ute fra 17.mai til 23. september. De ble satt ut senere enn det som har vært vanlig de siste årene pga. mye snø.

Det ble delt ut merker og diplomer fra biblioteket på Jessheim lørdag 13. oktober. 

Det har i år blitt solgt 75 konvolutter. Dette er det samme antallet som i fjor, da det ble solgt 74 konvolutter. Tidligere, siste 5-10 år, har salget ligget på ca. 130 konvolutter. 

Konvoluttene har blitt solgt fra G-Max og informasjonen på Jessheim storsenter, og fra Intersport på Kløfta. 

O-postjakt komiteen har også i år lagt ned et stort arbeid med turorienteringen. Det ser ut til at O-postjakten ikke lenger oppleves som interessant, og at Stolpejakten har tatt over dette «markedet». Det vil bli tatt opp på årsmøte hva vi ønsker å gjøre videre.

Nordkisa, 7. januar 2019

Anne Catherine Ekroll

